สิทธิบัตร คือ เอกสารสิทธิ์ที่ทางราชการออกให้ เพื่อคุ้มครองงานประดิษฐ์ สิ่งประดิษฐ์ สูตร กรรมวิธีการผลิตหรือการออกแบบผลิตภัณฑ์ โดยสิทธิบัตรเป็นทรัพย์สินทางปัญญาที่ต้องมีการจดทะเบียน โดยต้องเปิดเผยข้อมูลงานประดิษฐ์ เพื่อแลกกับการถือสิทธิ์แต่เพียงผู้เดียวในระยะเวลาหนึ่ง ซึ่งผู้ถือสิทธิสามารถ ผลิต ใช้ ขาย มีไว้เพื่อขาย ซึ่งผลิตภัณฑ์ หรือกรรมวิธี ตามสิทธิบัตรนั้นได้ภายในประเทศที่ทำการจดทะเบียน
สิทธิบัตร เป็นทรัพย์สินทางปัญญาที่ให้ความคุ้มครองเฉพาะประเทศที่ทำการจดทะเบียนเท่านั้น หากต้องการความคุ้มครองในต่างประเทศ จึงต้องนำสิทธิบัตรไปจดทะเบียนในประเทศนั้นๆ ด้วย